Alina Tomnikov

Alina Tomnikov (s. 24. kesäkuuta 1988 Kerava) on suomen­venäläinen näyttelijä. Hän on valmistunut teatteritaiteen maisteriksi vuonna 2013.

 Varhainen elämä 

Alina Tomnikovin isä on pietari­lainen Dmitrij Tomnikov. Hänen vanhempansa tutustuivat Lenin­gradissa, jonka lääke­tieteellisessä instituutissa Tomnikovin suomalainen äiti opiskeli lääkäriksi. Perhe muutti 1980-luvun lopulla Suomeen.

 Ura 

Tomnikovin tunnetuimpia rooleja ovat Anna elokuvassa Love Records – Anna mulle Lovee (2016) ja Milli Menninkäinen elokuvissa Rölli ja kaikkien aikojen salaisuus (2016) ja Rölli ja kultainen avain (2012) sekä Anna Myllylä televisiosarjassa Down­shiftaajat 2 (2017), Jonna Syke-sarjassa (2017), Janna Laitinen televisiosarjassa Hinnalla millä hyvänsä (2015).

Tomnikovin ensi­esiintyminen Venäjällä keväällä 2017 maan suosituimman televisio­sarjan Ekaterina toisella tuotantokaudella. Hän näytteli sarjassa saksalaisen prinsessa Wilhelminan roolin. Tähän oli haettu juuri venäjää vaivatta puhuvaa näyttelijää, joka ei kuitenkaan olisi täysin venäläinen.

Elo­kuvien ja televisio­sarjojen lisäksi Tomnikov on näytellyt muun muassa Kansallis­teatterissa, Linnateatterissa, Ryhmäteatterissa sekä Keski-Uudenmaan Teatterissa. Hän näytteli myös Putouksen yhdeksännellä tuotanto­kaudella.

Tomnikovin innoittajina ovat olleet muun muassa muumit, Julia Roberts, George Clooney ja Milla Jovovich.

Tomnikov näytteli ensimmäisen pääroolinsa vuonna 2023 ensi-iltansa saaneessa Järjettömän paska idea -elokuvassa. Hänet valittiin siitä roolistaan European Film Promotionin (EFP) Shooting Stars -ohjelmaan, joka nostaa vuosittain esiin 10 lupaavaa näyttelijäkykyä.

 Yksityiselämä 

Tomnikov meni kihloihin ohjaajana ja kuvaajana työskentelevän Lauri Laukkasen kanssa maalis­kuussa 2018, he avioituivat 7. heinä­kuuta 2019 ja saivat lapsen loppukesästä 2023.

Tomnikovin serkku on jääkiekkoilija Rami Määttä, joka pelaa Porin Ässissä.https://www.satakunnankansa.fi/jaakiekko/art-2000009280849.html

 Filmografia 

 Elokuvat Vuosi Nimi Rooli 2013  Rölli ja kultainen avain  Milli Menninkäinen 2014  Mielensä­pahoittaja  Ljudmila 2015  TV Cops  Sanna 2016  Love Records – Anna mulle Lovee  Anna Rölli ja kaikkien aikojen salaisuus  Milli Mennin­käinen, Usva­saaren neito 2017  Tuntematon sotilas  venäläinen nainen Rendel  Marla Armomurhaaja  Elisa 2018  Veljeni vartija  Anna Valmentaja sihteeri 2020  Vihanpidot  Vivi 2023  Järjettömän paska idea  Ripe 2024  Apatia  tulkki 2025  Huutamisen taito  Heloisa Lyhytelokuvat 2005  Suru   2006  Harve   2013  Keskusteluja  Johanna Premiere  Armi 2014  Säälistäjät  Angelica 2016  Halko  maskeeraaja 2017  Amnesia  Sonja

 Televisio Vuosi Sarja Rooli 2004  Jako kahteen  Tuuli 2012  Roba  Minna 2014  Nymfit  Milena Ihan sama  agentti 2015  Hinnalla millä hyvänsä  Janna 1001 Rikua  Olga 2016–2017  Downshiftaajat  Anna Myllylä 2017–2019  Syke  Jonna Korven­oja 2017  Pää edellä  Emmi Ekaterina  prinsessa Wilhel­mina 2018  Putous  useita Karppi  Iiris Donna  Donna Ratamo  Elena Baronova Aikuisen naisen joulukalenteri  Iines, Victoria Beckham Ivalo  Lana 2019  Ekaterina  Natalya Alekseevna 2020  Kevyttä yläpilveä  Venla2022  True Story Suomi  Henna Paratiisi  Sohanna Lahti

Ääninäyttelijänä

Teokset


 Lähteet 

 Aiheesta muualla 




Luokka:Suomalaiset näyttelijät
Luokka:Vuonna 1988 syntyneet
Luokka:Elävät henkilöt
Luokka:Suomen venäläiset
Luokka:Suomalaiset elokuvanäyttelijät